# data[].attributes.body
"Όπως ακριβώς όταν φανούν οι ακτίνες του ηλίου, φεύγουν όλα τα θηρία και κρύβονται στις φωλιές τους, έτσι και όταν η προσευχή βγει σαν ακτίνα από το στόμα και την γλώσσα μας, φωτίζεται ο νους, και όλα τα άλογα και άγρια πάθη φεύγουν δραπετεύοντας και κρύβονται στις φωλιές τους, μόνο όμως όταν προσευχόμαστε σωστά, με ψυχή άγρυπνη και νου προσεκτικό."

Άγιος .Ιω. Χρυσόστομος

Βρείτε στο κείμενο λέξεις που φανερώνουν τη δύναμη της προσευχής.

# data[].attributes.body
Δέησις

Η θάλασσα στα βάθη της πήρ’ έναν ναύτη.—

Η μάνα του, ανήξερη, πηαίνει κι ανάφτει

στην Παναγία μπροστά ένα υψηλό κερί

για να επιστρέψει γρήγορα και να ’ν’ καλοί καιροί —

και όλο προς τον άνεμο στήνει τ’ αφτί.

Αλλά ενώ προσεύχεται και δέεται αυτή,

η εικών ακούει, σοβαρή και λυπημένη,

ξεύροντας πως δεν θά ’λθει πια ο υιός που περιμένει.

[Κ. Καβάφης1896, 1898*

Με ποιο τρόπο αποτυπώνεται στο ποίημα η δύναμη της προσευχής;

# data[].attributes.attachment_link.title
Η Δέησις-Κ. Καβάφης

# data[].attributes.headline
Η Παναγιά η Γοργόνα

# data[].attributes.subject
Η Παναγιά η Γοργόνα

# data[].attributes.body
«Τότες έκανε ο παπάς τον αγιασμό και ράντισε με βρεγμένο βασιλικό τον ελιώνα στα τέσσερα σημεία, σταυρωτά. Πήραν κι οι νοικοκυραίοι, κι οι

γυναίκες, μέσα σε μπουκαλάκια, να ραντίσει καθένας το χτήμα του. Κατόπι οι παπάδες είπαν την παράκληση για τη βροχή, και σε κάθε φράση χίλιες φωνές

έλεγαν «αμήν!».[…]

Κι ο παπάς ξέσερνε πάλι ψαλμουδιστά τη φωνή:

— Όμβρους ειρηνικούς εξαπόστειλον τη γη προς καρποφορίαν!( Στείλε την ευλογημένη βροχή στη γη για να καρποφορήσει.)

— Κύριε ’λέησον!

—  Μέθυσον, Κύριε, τους αύλακας ταύτης ύδατος καθαρού, εις τροφήν ημών τε και των αλόγων ζώων !(Χόρτασε τα αυλάκια της με καθαρό νερό, για να εξασφαλίσουμε τροφή για μας και για τα ζώα μας)»

Απόσπασμα από το 44ο κεφάλαιο του μυθιστορήματος  Η Παναγιά η Γοργόνα του Στράτη Μυριβήλη.

Με ποιο τρόπο οι κάτοικοι πιστεύουν ότι η προσευχή θα τους βοηθήσει στο πρόβλημά τους;

# data[].attributes.attachment_link.title
Η Παναγιά η Γοργόνα

# data[].attributes.headline
Η προσευχή του Ινδιάνου

# data[].attributes.subject
Η προσευχή του Ινδιάνου

# data[].attributes.body
Μεγάλο Πνεύμα, άκου κι εμένα.

Είμαι μικρός κι αδύναμος, χρειάζομαι τη δύναμη και τη σοφία σου.

Άφησέ με να περπατώ στο δρόμο της ομορφιάς και κάνε τα μάτια μου

να μπορούν να βλέπουν τα κόκκινα ηλιοβασιλέματα.

Κάνε τα χέρια μου άξια να σέβονται τα πράγματα που εσύ δημιούργησες

και δώσε μου δυνατή ακοή, ν' ακούω τη φωνή σου.

Χάρισέ μου σοφία, για να μπορώ να καταλαβαίνω όσα δίδαξες

στους ανθρώπους της φυλής μου.

Άφησέ με να μάθω τα μαθήματα που κρύβεις σε κάθε φύλλο και σε κάθε βράχο.

Ζητώ δύναμη, όχι για να γίνω δυνατότερος από τον αδερφό μου,

αλλά για να πολεμήσω το μεγαλύτερο εχθρό μου, τον εαυτό μου.

Κάνε να είμαι έτοιμος να σε συναντήσω κάθε στιγμή,

έχοντας τα χέρια μου καθαρά και τα μάτια μου ορθάνοιχτα,

ώστε, όταν η ζωή μου σβήσει,

να μπορέσει το πνεύμα μου να έρθει κοντά σου, χωρίς ντροπή. (Μτφ. Ψαραύτη Λίτσα)

Σημειώστε λέξεις και φράσεις που δείχνουν τι αποζητά ο Ινδιάνος στην προσευχή του.

# data[].attributes.attachment_link.title
Η προσευχή του Ινδιάνου